EkBass/fiwiki-20250220-pages-articles huggingface dataset:
Sienestys

Sienestys on etenkin ruoaksi kelpaavien sienten keräämistä luonnosta. Sieniä kerätään, paitsi harrastukseksi ja omaan käyttöön, myös myyntiin. Sientenkeruu on Suomessa jokamiehenoikeus, ja sienten myynnistä saatavat tulot ovat verottomia. Sienestäjän perustaitoihin kuuluu sienten tuntemus. Joskus myrkkysieniä on erehdytty pitämään syötävinä sieninä, ja ne ovat aiheuttaneet jopa kuolemaan johtaneita myrkytyksiä. Paitsi syötäväksi, sieniä voidaan kerätä myös värjäyksessä käytettäviksi. Sieniä kerätään myös päihteeksi. Jotkin sienet on Suomessa luokiteltu huumeiksihttp://www.paihdelinkki.fi/pikatieto/?c=Sienet, joten niiden kerääjä voi syyllistyä rikokseen. == Välineet == Sienestyksessä käytettävät välineet ovat yleensä sieniveitsi, kumisaappaat ja kori. == Sienikirja == Sienikirja on yksi tärkeimpiä välineitä. Käytettävän kirjan suositellaan olevan mahdollisimman uusi, jotta kuvat ja tiedot olisivat tarkkoja ja ajantasaisia. == Katso myös == *Sienten syötävyysmerkintä *Luettelo suomalaisista ruokasienistä *Luettelo Suomessa kasvavista myrkkysienistä *Marjastus == Lähteet == * == Kirjallisuutta == * * * == Aiheesta muualla == * Suomen Sieniseura: Aloittelijan ruokasienet *MTV3: Sienestysvinkit vasta-alkajille – kerää vain tuttuja sieniä *Ruokatieto: Vinkkejä sienestykseen *Luonnonvarakeskus (Luke): Metsiemme marjat ja sienet * ja:キノコ#キノコ狩り
Rock in Rio

Rock in Rio on brasilialainen rockfestivaali, joka on järjestetty kolmesti Rio de Janeirossa ja kahdesti Lissabonissa nimellä Rock in Rio Lisboa. == Rock in Rio 1 == Ensimmäinen Rock in Rio pidettiin 1985. Se kesti kymmenen päivää ja osallistujia oli 1,4 miljoonaa. === Esiintyjät === Kansainväliset Brasilialaiset :AC/DC :Al Jarreau :The B-52’s :George Benson :The Go-Go’s :Iron Maiden :James Taylor :Nina Hagen :Ozzy Osbourne :Queen :Rod Stewart :Scorpions :Whitesnake :Yes :Alceu Valença :Baby Consuelo & Pepeu Gomes :Barão Vermelho :Blitz :Eduardo Dusek :Elba Ramalho :Erasmo Carlos :Gilberto Gil :Ivan Lins :Kid Abelha :Lulu Santos :Moraes Moreira :Ney Matogrosso :Paralamas do Sucesso :Rita Lee Pääesiintyjänä oli silloin suosionsa huipulla ollut saksalainen Scorpions, joka rikkoi kaikki yleisöennätykset keräämällä paikalle 350 000 innokasta fania. == Rock in Rio 2 == Toiset Rock in Rio -festivaalit järjestettiin Rio de Janeiron Maracanãssa 1991. === Esiintyjät === Kansainväliset Brasilialaiset :A-ha :Billy Idol :Colin Hay :Debbie Gibson :Deee-Lite :Faith No More :George Michael :Guns N’ Roses :Happy Mondays :Information Society :INXS :Joe Cocker :Judas Priest :Lisa Stansfield :Megadeth :New Kids on the Block :Prince :Queensrÿche :Run-D.M.C. :Santana :SNAP :Alceu Valença :Capital Inicial :Ed Motta :Elba Ramalho :Engenheiros do Hawaii :Gal Costa :Gilberto Gil :Hanoi Hanoi :Inimigos do Rei :Laura Finocchiaro :Lobão :Moraes Moreira & Pepeu Gomes :Nenhum de Nós :Brasilian sinfoniaorkesteri :Paulo Ricardo :Roupa Nova :Serguei :Supla :Titãs :Vid & Sangue Azul == Rock in Rio 3 == Kolmannet Rock in Rio -festivaalit pidettiin Rio de Janeirossa 2001. === Esiintyjät === Kansainväliset Brasilialaiset :5ive :Aaron Carter :Beck :Britney Spears :Dave Matthews Band :Deftones :Guns N’ Roses :Foo Fighters :James Taylor :Neil Young :’N Sync :Oasis :Papa Roach :Queens of the Stone Age :Iron Maiden :Red Hot Chili Peppers :R.E.M. :Rob Halford :Sting :Sheryl Crow :Silverchair :Barão Vermelho :Capital Inicial :Carlinhos Brown :Cássia Eller :Daniela Mercury :Diesel (nykyään Udora) :Elba Ramalho :Engenheiros do Hawaii :Fernanda Abreu :Funk'n'Lata :Gilberto Gil :Ira! :Kid Abelha :Milton Nascimento :Moraes Moreira :O Surto :Pato Fu :Pavilhão 9 :Sandy & Junior :Sepultura :Ultraje a Rigor :Zé Ramalho Eniten yleisöä keräsi Iron Maiden. Yleisömäärä esiintyessä oli 250 000\. == Rock in Rio Lisboa == Rock in Rion saavuttaman suosion siivittämänä Portugalissa pidettiin vuosina 2004 ja 2006 Rock in Rio Lisboa -festivaalit. Kolmas Rock in Rio Lisboa pidettiin vuonna 2008, jossa esiintyivät muun muassa Metallica, The Offspring ja Linkin Park. Luokka:Rockfestivaalit Luokka:Brasilian tapahtumat
Tristão Vaz Teixeira

Tristão Vaz Teixeira (n. 1395–1480) oli portugalilainen merenkulkija ja tutkimusmatkailija, joka yhdessä João Gonçalves Zarcon ja Bartolomeu Perestrelon kanssa löysi Madeiran saaret vuosina 1419–1420. Saarten kolonisaatio aloitettiin pian tämän jälkeen. Teixeira toimi Henrik Purjehtijan palveluksessa ja sai löytönsä jälkeen haltuunsa puolet Madeirasta. Hän oli naimisissa Branca Teixeiran kanssa. Luokka:Portugalilaiset tutkimusmatkailijat Luokka:Madeiran historia Luokka:1390-luvulla syntyneet Luokka:Vuonna 1480 kuolleet
Sudenpesä

Sudenpesä on: * Adolf Hitlerin päämaja Wolfsschanze * Sudenpesä (vuoden 1973 elokuva), ohjannut Martin Scorsese, pääosassa Robert De Niro. * Sudenpesä (vuoden 1948 elokuva), pääosassa Dick Powell.
Kantatie 67

Kantatie 67 on Kaskisista Seinäjoen Nurmoon johtava kantatie. Tien pituus on 115 kilometriä ja se on pääosin kaksikaistainen Seinäjoen keskustaa lukuun ottamatta, jossa tie on nelikaistainen. Tie on pääosin hyvälaatuinen, paikoitellen jopa valtatietasoinen, ja sen liikennemäärät ovat varsin vaihtelevia. Tie alkaa Rannikko-Pohjanmaalta, Kaskisten satamasta suunnaten pohjoiskoilliseen ja kääntyy Närpiön alueelle tultaessa itään. Se kulkee Korsgrundetin ja Karklobbenin kautta, ylittää Närpesfjärdenin Erlandskäretin ja Hundholmenin kautta. Mantereelle tultaessa tie kääntyy itäkoilliseen ja risteää valtatie 8 kanssa Trodmossenissa. Etelä-Pohjanmaalla, Teuvalla noin kolme kilometriä kirkonkylän jälkeen suunta kääntyy itäkaakkoon Kauhajoelle, jossa siitä eroaa kantatie 44 Sastamalan Kiikkaan. Kauhajoen Aronkylässä tie kääntyy noin 90° pohjoiskoilliseen kohti Kurikkaa, jonka pohjoisosassa se kulkee Magneetin risteyksestä runsaat neljä kilometriä yhdessä valtatien 3 kanssa. Tuiskulan risteyksessä nämä eroavat ja kantatie 67 jatkuu Ilmajoen läpi kääntyen koilliseen, Seinäjoelle tultaessa itään ja jälleen koilliseen. Tie risteää valtatien 18 kanssa Kivisaaressa päättyen valtatien 19 eritasoristeykseen Nurmon kirkonkylässä. == Reitti ja tieyhteydet == * Kaskinen * Närpiö ** Pielahti ** Vitberget (vt 8 E8) * Teuva ** Perälä (st 673) ** kirkonkylä (st 687, st 682) ** Äystö * Kauhajoki ** Kainasto (st 685) ** Aronkylä (kt 44, st 672) * Kurikka ** Kurikka (st 689, vt 3 E12) ** Tuiskula (vt 3 E12) * Ilmajoki ** Koskenkorva ** Siltala (st 701) ** Ahonkylä * Seinäjoki ** Kivisaari (vt 18) ** Nurmo (vt 19) == Tiehankkeet == Etelä- Pohjanmaan ELY-keskus suunnittelee tien parantamista Seinäjoen ja Ilmajoen välillä. Seinäjoen puoleista nelikaistatietä jatketaan Katilantien kohdalle asti, ja Ilmajoen Siltalan ja Ahonkylän sekä Seinäjoen Rintalan kohdille rakennetaan uudet eritasoliittymät. Tieosuutta parannetaan nykyiselle paikalleen lukuun ottamatta Ahonkylän kohtaa, missä tien linjausta muutetaan noin 3 kilometrin matkalla. Hankkeen yleissuunnitelma valmistunee vuoden 2023 loppupuolella. == Historiaa == Vuoden 1938 tienumerointijärjestelmässä kantatie 67 oli Kristiinankaupungin ja Uudenkaarlepyyn välinen tie. 1960–1980-luvuilla tietä parannettiin ja oikaistiin. Vuonna 1971 tien eteläpään linjaus muutettiin päättymään Närpiön Trodmosseniin. 1960-luvun lopulla tie katkaistiin pohjoispäässä päättymään Ytterjeppoon. Vuoden 1996 tienumerouudistuksessa Seinäjoen ja Ytterjeppon välinen kantatieosuus muutettiin valtatieksi 19 ja kantatie 67 lyheni päättymään Seinäjoelle. Tästä huolimatta nykyistä valtatie 19:n osuutta entisestä kantatie 67:stä Seinäjoelta eteenpäin kutsutaan yhä puhekielessä "kuusseiskaksi". Samalla tietä kuitenkin jatkettiin länsipäästään jatkumaan Kaskisiin. == Lähteet == * * * * Google Earth -tietokoneohjelma. 2007. Google. * * * * === Viitteet === == Aiheesta muualla == 67 Luokka:Kaskisten liikenne Luokka:Närpiön liikenne Luokka:Teuvan liikenne Luokka:Kauhajoen liikenne Luokka:Kurikan liikenne Luokka:Ilmajoen liikenne Luokka:Seinäjoen liikenne
Iberit

Iberit olivat Iberian niemimaan eli nykyisten Portugalin ja Espanjan alueiden vanhimpia nimettyjä asukkaita. Iberit asuttivat Iberiaa pronssikaudella. On eri käsityksiä siitä, mistä he tulivat; yleisin käsitys on, että he olivat sukua berbereille ja tulivat Afrikasta. Toisen teorian mukaan he olivat Iberian niemimaan alkuperäisiä asukkaita, jo ennen ligureita, ja kolmannen mukaan he tulivat Välimeren itäosista. Iberit aloittivat Iberian niemimaan valloituksensa Espanjan länsiosista ja levisivät koko niemimaan eteläiseen osaan. He osasivat jo Espanjaan tullessaan työstää metalleja kuten pronssia. He kävivät kauppaa foinikialaisten, kreikkalaisten ja Karthagon kanssa. Iberit oppivat foinikialaisilta kirjoitustaidon ja alkoivat merkitä omaa kieltään muistiin. Myöhemmin he ottivat vaikutteita kreikkalaisesta kirjaimistosta. Iberien valtakausi päättyi kun keltit saapuivat alueelle. Iberien kulttuuri sekaantui kelttien kulttuuriin ja katosi vähitellen. == Lähteet == == Aiheesta muualla == * Suomi-Portugali -yhdistys Luokka:Portugalin historia Luokka:Muinaiset kansat
Villarrobledo

Villarrobledo on Espanjan kaupunki, joka sijaitsee Albaceten maakunnassa Kastilia-La Manchan itsehallintoalueella. Villarrobledon väkiluku on 25 317 (2017). == Kuvia == Tiedosto:Iglesia de San Blas, Villarrobledo.jpg|Iglesia Parroquial de San Blas Tiedosto:Villarrobledo - Parque Joaquín Acacio de la Peña 2.JPG|Parque Joaquín Acacio de la Peña Tiedosto:Villarrobledo - Santuario de Nuestra Señora de la Caridad 3.JPG|Santuario de Nuestra Señora de la Caridad Tiedosto:Villarrobledo - Parque Joaquín Acacio de la Peña - Monumento a los Caídos 1.JPG|Monumento a los Caídos Tiedosto:Villarrobledo - Plaza de Ramón y Cajal 02.JPG|Plaza de Ramón y Cajal == Lähteet == == Aiheesta muualla == * Tourist Office * Carnival of Villarrobledo * Holy Week of Villarrobledo * Viña Rock Music Festival Luokka:Kastilia-La Manchan kaupungit Luokka:Albaceten kunnat
Arundhati Roy

Arundhati Roy (, ; koko nimeltään Suzanna Arundhati Roy; s. 24. marraskuuta 1961 Shillong, Meghalaya, Intia) on intialainen kirjailija ja kansalaisaktivisti. Hän sai Booker-palkinnon vuonna 1997 esikoisromaanillaan Joutavuuksien jumala (The God of Small Things). Romaanin lisäksi hän on kirjoittanut elokuvakäsikirjoituksia, esseitä ja esseekokoelmia. Royn toinen romaani, The Ministry of Utmost Happiness (Äärimmäisen onnen ministeriö (suom. Hanna Tarkka)), ilmestyi 2017. Royn vanhemmat erosivat hänen ollessaan hyvin nuori. Hän muutti äitinsä, naisaktivisti Mary Royn kanssa äidin kotiseudulle Aymanamiin Keralaan. Myös Joutavuuksien jumalan tapahtumat sijoittuvat Aymanamin kaupunkiin. Roy on koulutukseltaan arkkitehti. == Teokset == === Romaanit === * The God of Small Things, 1997 (suom. Joutavuuksien jumala 1999) * The Ministry of Utmost Happiness (Äärimmäisen onnen ministeriö (suom. Hanna Tarkka)) 2017 === Esseet ja esseekokoelmat === * The End of Imagination (1998) * The Cost of Living (1999) * The Greater Common Good (1999) * The Algebra of Infinite Justice (2002) * Power Politics (2002) * Walk Talk (2003) * An Ordinary Person's Guide to Empire (2004) * Public Power in the Age of Empire (2004) * Listening to Grasshoppers: Field Notes on Democracy (2009, suom. Kuuntelen heinäsirkkoja. Merkintöjä demokratiasta. Suom. Risto Tiittula 2011) == Lähteet == == Aiheesta muualla == * Arundhati Roy (2011). Käskynjako. Voima 1/2011, 28–29. * Joutavuuksien jumala Kiiltomato.net * Kuuntelen heinäsirkkoja Maailmankirjat 2011 * Arundhati Roy onnistui pysymään kirjamaailman huipulla huolimatta 20 vuoden tauosta – kansalaisaktivistia pelotti uuden kirjan julkaisu Yle, 2017 Luokka:Intialaiset kirjailijat Luokka:Intialaiset kansalaisaktivistit Luokka:Booker-palkinnon saajat Luokka:Vuonna 1961 syntyneet Luokka:Elävät henkilöt
Libris-kannustuspalkinto

Libris-kannustuspalkinto on Libris Oy:n myöntämä palkinto taiteilijoille. Suomen Kansallisoopperassa palkinto annetaan vuorovuosin laulutaiteen ja tanssitaiteen edustajalle. Palkinnolla pyritään kannustamaan jo ammattitaitoa omaavaa taiteilijaa kehittämään taitojaan edelleen ja tukemaan tämän urakehitystä sekä Suomessa että ulkomailla. Palkinnon suuruus on 3.000 euroa ja se jaetaan keväisin. == Palkinnon saajat == *2005 Sopraano Päivi Nisula *2006 Tanssija Minna Tervamäki Luokka:Suomalaiset taide- ja kulttuuripalkinnot
Scream (elokuva)

Scream on Wes Cravenin ohjaama yhdysvaltalainen kauhuelokuva, joka valmistui vuonna 1996, ja josta tuli nopeasti kuuluisa kulttielokuva. Scream on slasher- kauhun tunnetuimpia teoksia ja osin myös parodia lajityypistä. Pääosin sama tuotantoryhmä on tehnyt elokuvalle kolme jatko-osaa, Scream 2 (1997), Scream 3 (2000) ja Scream 4 (2011). Elokuva oli myös tuottoisimpia slasher- kauhuelokuvia, kunnes Halloween julkaistiin vuonna 2018. == Juoni == Idyllisessä amerikkalaisessa pikkukaupungissa Woodsborossa murhataan raa'asti kaksi paikallista lukiolaista, Casey Becker (Drew Barrymore) ja Steven Orth (Kevin Patrick Walls). Noin vuosi aiemmin samalla paikkakunnalla Sidney Prescottin (Neve Campbell) äiti, Maureen (Lynn McRee), raiskattiin ja murhattiin. Maureenin murhasta Sidneyn todistuksen perusteella tuomitun Cotton Wearyn (Liev Schreiber) syyllisyys alkaa vaikuttaa epävarmalta, koska murhaajan pukua myytiin monissa eri liikkeissä. Murhaaja hyökkää seuraavaksi Sidneyn kimppuun mutta epäonnistuu yrityksessään. Sidneyn poikaystävä Billy Loomis (Skeet Ulrich) pidätetään murhaajaksi epäiltynä, mutta hänet vapautetaan puhelintietojen perusteella ja epäillyksi nousee Sidneyn isä Neil (Lawrence Hecht). == Rooleissa == == Lähteet == Luokka:Vuoden 1996 yhdysvaltalaiset elokuvat Luokka:Wes Cravenin ohjaamat elokuvat Luokka:Kevin Williamsonin käsikirjoittamat elokuvat Luokka:Scream-elokuvat Luokka:Seulonnan keskeiset artikkelit
Jill Pölkky

Jill Pölkky () on kuvitteellinen hahmo ja päähenkilö C. S. Lewisin Narnian tarinat -kirjasarjassa. Kirjassa Hopeinen tuoli Jill pääsee Narniaan yhdessä Eustace Ruikun kanssa. Hän esiintyy myös sivuhenkilönä Narnian viimeisessä taistelussa. Jillin taustasta ei kerrota paljoa. Hän on samassa koulussa Eustacen kanssa, ja he ovat tutustuneet sen jälkeen kun Eustace vieraili ensimmäisen kerran Narniassa. Jill ei viihdy koulussaan ja ylempien luokkien tytöt lisäksi kiusaavat häntä. Jill koettaa pakoilla heitä ja hän on usein piilossa voimistelusalin takana itkemässä. Sieltä Eustace, joka ei myöskään ole kovin suosittu, löytää hänet eräänä päivänä ja kertoo Narniasta. Lapset toivovat pääsevänsä sinne ja juostessaan kiusaajiaan pakoon he yllättäen pääsevätkin koulun muurissa olevasta portista Narniaan. Aslan on kutsunut heidät etsimään kadonnutta prinssi Riliania. Lapset onnistuvat tehtävässään ja aivan lopuksi he pääsevät läksyttämään kiusaajiaan. Viimeisen kerran Jill palaa Narniaan Narnian viimeisen taistelun aikana auttamaan Narnian viimeistä kuningasta. Hän myös näkee Narnian lopun ja pääsee uuteen Narniaan, Aslanin maailmaan. Luokka:Narnian henkilöhahmot Luokka:Kuvitteelliset lapset
Claus von Stauffenberg

Claus Philipp Maria Justinian Schenk Graf von Stauffenberg (15. marraskuuta 1907 – 21. heinäkuuta 1944) oli saksalainen Wehrmachtin upseeri ja aristokraatti. Yleisesikuntaeversti von Stauffenberg toteutti 20. heinäkuuta 1944 epäonnistuneen pommiattentaatin Adolf Hitleriä vastaan. == Salaliitto == === Tausta === Von Stauffenberg kadotti jo varsin varhain uskonsa Hitleriin, ja lopullinen isku oli vakava haavoittuminen Pohjois-Afrikassa, kun brittiläiset hävittäjäkoneet tulittivat hänen komentoautoaan. Stauffenberg menetti vasemman silmänsä, oikean kätensä sekä kaksi sormea vasemmasta kädestä. Haavoittumisen vuoksi hänet siirrettiin esikuntatehtäviin Berliiniin. Tällöin hän sanoi vaimolleen: ”Saksan pelastamiseksi on tehtävä jotain.” Kesäkuussa hänet ylennettiin everstiksi, ja hän pääsi kenraali Friedrich Olbrichtin esikuntapäällikkönä osallistumaan johtajan päämajassa pidettyihin tilannekatsauksiin. === Attentaatti === Von Stauffenbergillä oli keskeinen rooli Hitlerin surmaamiseen tähdänneessä salaliitossa, johon myös hänen esimiehensä kenraali Olbricht kuului. Hänen pääsynsä päämajaan mahdollisti tämän hankkeen. Von Stauffenbergin tehtävä oli sijoittaa räjähteillä ja ajastimella varustettu salkku lähelle Hitleriä tämän pitäessä neuvonpitoa päämajassaan Itä-Preussin Rastenburgissa sijainneessa Wolfsschanzessa eli Sudenpesässä. Pommi surmasi neljä ihmistä, mutta Hitler oli raskaan tammisen kokouspöydän suojaama ja sai vain vähäisiä vammoja. Von Stauffenberg pakeni paikalta ennen räjähdystä puhelinsoittoon vedoten. Hän oli varma Hitlerin kuolemasta ja palasi Berliiniin suorittamaan valmisteluja Führerin jälkeistä aikaa varten. Vallankaappausyritys kuitenkin epäonnistui. Vielä samana yönä von Stauffenberg teloitettiin ampumalla Bendlerblockin pihalla. Juuri ennen teloitustaan hän huusi ”Eläköön pyhä Saksamme!” == Yksityiselämä == Von Stauffenberg oli vuodesta 1933 naimisissa Nina von Stauffenbergin kanssa. Heillä oli viisi lasta. == Kunnianosoitukset == Suomen puolustusvoimien ylipäällikkö, Suomen marsalkka Gustaf Mannerheim myönsi von Stauffenbergille kolmannen luokan Vapaudenristin jatkosodan aikana joulukuussa 1942. == Vaikutus == Nykyään useat kadut ja aukiot Saksassa on nimetty von Stauffenbergin mukaan kunnianosoituksena hänen teoistaan natseja vastaan. Von Stauffenbergista ja Hitlerin murhayrityksestä on tehty useita elokuvia, näistä tunnetuin ja menestynein on Operaatio Valkyrie (2008), jossa von Stauffenbergia esittää Tom Cruise. == Lähteet == === Huomautukset === == Kirjallisuutta == * Fraenkel, Heinrich; Manvell, Roger: Operaatio Valkyyria. Minerva, 2009. == Aiheesta muualla == Luokka:Amputoidut henkilöt Luokka:Heinäkuun 20. päivän salaliiton teloitetut jäsenet Luokka:Henkirikoksia yrittäneet Luokka:Saksalaiset aateliset Luokka:Saksalaiset toisen maailmansodan sotilaat Luokka:Vuonna 1907 syntyneet Luokka:Vuonna 1944 kuolleet Luokka:Seulonnan keskeiset artikkelit
Knidoksen taistelu

Knidoksen taistelu käytiin vuonna 394 eaa. ateenalaisen Kononin johtaman persialaisen laivaston ja spartalaisen laivaston välillä. Persialaiset kukistivat spartalaiset täydellisesti. Korintin sodan alkaessa Spartan kuningas Agesilaos II oli sotimassa Vähässä-Aasiassa Persiaa vastaan. Hän joutui sodan takia palaamaan Kreikkaan armeijansa kanssa. Myös spartalaisten laivasto aikoi lähteä tukikohdastaan Knidoksesta takaisin Kreikkaan. Persialainen laivasto, jota johtivat satraappi Farnabazos II ja Konon, aikoi kuitenkin estää spartalaista laivastoa pääsemästä perille. Antiikin lähteet eivät kerro tarkasti mitä taistelun aikana tapahtui. Ilmeisesti spartalainen laivasto kohtasi persialaisten etujoukon ja hyökkäsi heidän kimppuunsa. Persialaisten laivaston pääosa saapui kuitenkin pian paikalle ja löi spartalaiset pakosalle. Spartalaiset menettivät melkein koko laivastonsa ja 50 laivaa jäi persialaisten saaliiksi. Spartalainen komentaja Peisandros kuoli taistelussa. Knidoksen taistelu teki lopun Spartan haaveista Aigeianmeren herruudesta. Konon vei laivaston taistelun jälkeen Ateenaan, jossa hän valvoi kaupungin pitkien muurien jälleenrakentamista. Luokka:Antiikin taistelut Luokka:Muğlan maakunta
Eustace Ruikku

Eustace Clarence Ruikku () on C. S. Lewisin Narnian tarinat -kirjasarjan päähenkilöitä. Hänestä kerrotaan kirjoissa Kaspianin matka maailman ääriin sekä Hopeinen tuoli, ja lisäksi hän on sivuhahmo Narnian viimeisessä taistelussa. Elokuvassa Narnian tarinat: Kaspianin matka maailman ääriin (2010) Eustacea esittää Will Poulter. == Rooli == Eustace on vanhempiensa Haroldin ja Albertan ainut lapsi. Vanhemmat ovat sivistyneitä, kasvissyöjiä, ehdottoman raittiita eivätkä tupakoi. Eustacella ei ole ystäviä ja hän lukee ahkerasti kirjoja. Eustace on heikko, mutta hän rakastaa toisten komentelua ja aikoo käyttää hyväkseen kaikki tilaisuudet päästäkseen kiusaamaan serkkujaan Lucya ja Edmundia, jotka ovat tulossa kylään kesälomalla. Lucy ja Edmundkaan eivät pidä Eustacesta, joten he eivät ole kovin iloisia lomanviettopaikastaan. Eustace on kuullut serkkujensa puhuvan Narniasta, mutta hän ei usko toisen maailman olemassaoloon. Pilkatessaan Lucya ja Edmundia, seinällä oleva taulu imaisee kaikki kolme lasta sisäänsä. He putoavat mereen, ja heidät nostetaan laivalle, jolla purjehtii Lucyn ja Edmundin vanha tuttava, kuningas Kaspian. Eustace on kauhuissaan eikä voi käsittää mihin on joutunut. Hän kuvittelee voivansa kiusata Riipitsiip-hiirtä mielensä mukaan, se kun on häntä huomattavasti pienempi, mutta Eustace saa kokea yllätyksen, kun Riipitsiip sivaltaa häntä miekallaan. Eräällä saarella Eustace lähtee omille teilleen välttyäkseen myrskyssä vaurioituneen laivan korjaamiselta. Palatessaan rantaan hän kuitenkin erehtyy suunnasta ja päätyy laaksoon, jossa hän näkee kuolevan lohikäärmeen. Kun alkaa sataa, Eustace menee ainoaan näkösällä olevaan suojaan, lohikäärmeen luolaan. Nukahtaessaan hän muuttuu lohikäärmeeksi. Ensin hän tuntee helpotusta, koska nyt hänen ei tarvitse pelätä enää mitään. Pian hän kuitenkin tajuaa yksinäisyytensä, ja sen, kuinka ihmiset pelkäävät häntä. Rannalla ihmiset aikovat hyökätä lohikäärmeen kimppuun, mutta Lucy tunnistaa serkkunsa. Lohikäärmeenä ollessaan Eustacen luonne muuttuu, ja hän auttaa innokkaasti muita. Hän jopa ystävystyy Riipitsiip-hiiren kanssa. Eräänä yönä Aslan muuttaa Eustacen takaisin ihmiseksi. Kun lapset lopulta palaavat kotiin, Eustace saa kuulla pääsevänsä vielä Narniaan, mutta liiaksi kasvaneet Lucy ja Edmund eivät enää. Luokka:Narnian henkilöhahmot Luokka:Kuvitteelliset lapset
Eskadroona

Eskadroona (lyh. Esk) on ratsuväen perusyksikkö, jonka päällikkönä on ollut yleensä kapteenia vastaava ratsumestari. Ratsumieskilta ylläpitää ratsuväen perinnettä. Siihen on liittynyt seitsemän ratsuväen perinnettä vaalivaa perinne-eskadroonaa: Joensuun Eskadroona, Keski-Suomen Eskadroona, Lahden Eskadroona, Lappeenrannan Eskadroona, Lempäälän Seudun Eskadroona, Tampereen Seudun Ratsuväenkilta ry, Uudenmaan Eskadroona. Luokka:Sotilasyksiköt Luokka:Ratsuväki
Tamppi

Tamppi on kokoava ja kiinnittävä nauha tai remmi. Tamppi on myös synonyymi mattopiiskalle. ==Valjaissa== Hevosten työvaljaissa tamppi yhdistää silat aisoihin. Perinteisissä suomalaisissa valjaissa tampit ovat nahkaa, ruotsalaisissa työvaljaissa metallia. Tamppi pujotetaan aisassa sitä varten olevan reiän läpi, ja kiinnitetään puisella tampinnappulalla. Luokkivaljastuksessa tamppeja ei käytetä vaan aisat kiinnitetään aisaremmillä. ==Sisustus ja vaatetus== Sisustuksen ja vaatetuksen yhteydessä tamppi tarkoittaa päistään kiinnitettävää kokoavaa nauhamaista osaa. Vaatteissa tamppia voidaan käyttää esimerkiksi takin alaselällä tai hihansuissa koristeena tai kokoamaan laskokset. Verhontamppi kokoaa ikkunaverhon ikkunan sivulle. Yksinkertaisimmillan verhotamppi on seinään kiinnitetty nauha, joka kiepautetaan lenkiksi verhon ympärille. Verhotampeissa on usein koristeena tupsuja tai helmiä. Luokka:Vaatteet Luokka:Valjaat Luokka:Verhot
Afrodisia

Afrodisia (, ) voi viitata seuraaviin: * Afrodisia, antiikin Kreikassa Afroditelle omistettu juhla * Afroditia eli Afrodisia, antiikin aikainen kaupunki Lakoniassa Kreikassa
Akonitiini

Akonitiini eli akoniitti-alkaloidi, on kasviperäinen myrkky, jota on muun muassa ukonhatun (Aconitum napellus) juurimukuloissa ja muissa osissa. Sitä on monissa kulttuureissa käytetty nuolimyrkkynä ja myrkkysyöteissä. Plinius kertoo, että merkittävät rikolliset tapettiin akonitiinilla, vähäisempiin käytettiin myrkkykatkoa (Conium maculatum). Akonitiinin kemiallinen kaava on C34H47NO11, moolimassa 645,74 g/mol ja CAS-numero 302-27-2. == Lähteet == == Aiheesta muualla == *Liber Herbarum II: Luettelo akonitiinia sisältävistä kasveista *PubChem: Aconitine *Terveysportti: Akonitiini *Toxin and Toxin Target Database (T3DB): Aconitine *KEGG: Aconitine *ChemBlink: Aconitine *Dr. Duke's Phytochemical and Ethnobotanical Databases: Aconitine *Bristol University School of Chemistry, Molecule of the Month: Aconitine Luokka:Alkaloidit Luokka:Myrkylliset alkaloidit Luokka:Kasvimyrkyt
Verkostovaikutus

Verkostovaikutus tarkoittaa taloustieteessä tilannetta, jossa hyödykkeen kulutuksesta saatava hyöty riippuu sitä käyttävien kuluttajien lukumäärästä. Positiivisen vaikutuksen tapauksessa, jokainen uusi kuluttaja lisää nykyisten kuluttajien saamaa hyötyä. Klassinen esimerkki on puhelin, jonka hyödyllisyys riippuu siitä, kuinka monelle ihmiselle voi soittaa. Tämäntyyppisiä vaikutuksia kutsutaan yleisemmin ulkoisvaikutukseksi, joten tässä tapauksessa kyseessä on verkostoulkoisvaikutus. Verkostovaikutuksilla voidaan selittää osittain, miksi esimerkiksi toimistosovellusmarkkinoilla vallitsevan aseman saanut yritys voi vallata lähestulkoon koko markkinan. Mikäli kuluttajat käyttävät pääsääntöisesti tiettyä ohjelmistoa, uuttakin ohjelmistoa hankkivat kuluttajat ostavat pääsääntöisesti markkinajohtajan, mikä kuluttajan kannalta varmistaa ohjelmiston yhteensopivuuden muun verkoston kanssa. Jopa ilmaiseksi jaettavalla, laadultaan yhtä hyvällä sovelluksella voi olla vaikeuksia tulla markkinoille, elleivät ohjelmistot ole keskenään täysin yhteensopivia. Luokka:Mikrotaloustiede
Aksentti

Aksentti voi tarkoittaa seuraavia: * aksentti, sanapaino * aksentti eli korostus, usein varsinkin murteellinen tai vieraan kielen vaikutuksesta johtuva ääntämys * aksenttimerkki eli korkomerkki, kirjaimen päällä esiintyvä tarkemerkki * aksentti, musiikissa ympäröiviä säveliä voimakkaampi sävel.
Vímara Peres

Vímara Peres (n. 820–873) oli iberialainen sotapäällikkö. Hän oli Leónin kuninkaan vasalli. Vuonna 868 Peres nousi Minho- ja Dourojokien välisen Portucalen kreivikunnan kreiviksi. Karkotettuaan maurit alueelta hän perusti Vimaranisin kaupungin, josta myöhemmin kehittyi Guimarães. Peresin kuoleman 873 jälkeen kreivikunnan johtoon nousi hänen poikansa Lucídio Vimaranes. == Lähteet == Luokka:Portugalin historia Luokka:Portugalilaiset sotilaat
Estoril

Estoril on pitäjä Cascaisin kunnassa Portugalissa, ja siellä on noin 24 000 asukasta. Estoril sijaitsee 25 kilometriä Lissabonista länteen. 1800-luvun lopussa Estoril oli aristokraattien suosima kesäkohde. Toisen maailmansodan aikana Estoril houokutteli maanpaossa olevia kuninkaallisia, ja vakoilutoiminta oli erityisen vilkasta, mikä toimi inspiraationa Ian Flemingin teokselle Casino Royale.Estoril Portugal guide Estorilissa on kuuluisa kasino: Casino Estoril, joka on Euroopan suurimpia. == Urheilu == Paikallinen urheiluseura on GD Estoril Praia. Estoril on ollut F1-osakilpailun Portugalin Grand Prix pitopaikka, mutta kisoista on luovuttu turvallisuusmääräysten vuoksi. Nykyään se on Road Racing ja MotoGP-kilpailujen pitopaikka, ja siellä on myös merkittävät tenniskilpailut vuosittain. Moottoriradan nimi on Autódromo do Estoril. == Lähteet == == Aiheesta muualla == *Estoril Open *Estoril Casino Luokka:Portugalin maantiede Luokka:Cascais
Alpakka (uushopea)

Alpakka eli uushopea on metalliseos, joka koostuu kuparista, nikkelistä ja usein myös sinkistä. == Ominaisuudet == Yleisin seossuhde on 62 % kuparia, 18 % nikkeliä ja 20 % sinkkiä. Kuparin määrä on yleensä noin 60 %, ja nikkelipitoisuus vaihtelee välillä 7-30 %; mitä suurempi nikkelin osuus on, sitä pienempi on sinkin osuus. Sitä kutsutaan uushopeaksi, koska se näyttää hopealta niin paljon, ettei alpakkaesineitä voi erottaa hopeaesineistä ulkonäön perusteella. Uushopea on helposti työstettävää ja korroosionkestävää. Sen väri vaihtelee lähes hopeanvalkoisista korkean nikkelipitoisuuden seoksista vaalean messinginvärisiin vähän nikkeliä sisältäviin seoksiin. == Historia == Uushopeaa käytettiin ensiksi Kiinassa, missä sitä saatiin luontaisesti esiintyvää kuparinikkelimalmia sulattamalla. Sitä kutsuttiin "valkoiseksi kupariksi", kantoninkiinaksi paktong, millä nimellä se tuli tunnetuksi eri puolilla Aasiaa ja myöhemmin Euroopassa. 1800-luvulla uushopeaa alettiin valmistaa Saksassa, minkä vuoksi siitä käytetään englanniksi usein nimeä German silver eli "saksalainen hopea". Suomessa usein käytetty nimitys "alpakka" tulee uushopeaa valmistaneen saksalaisen Berndorf-yhtiön tavaramerkistä. == Käyttö == Uushopeaa käytetään usein materiaalina ruokailuvälineissä ja koriste-esineissä. Archive.org Siitä on valmistettu myös soittimia, kuten huiluja ja vaskipuhaltimia. Alpakasta valmistetun esineen tunnistaa yleensä leiman perusteella. Alpakkaesineet voivat olla myös pinnaltaan hopeoituja. Koska uushopea sisältää nikkeliä, pinnoittamattomat uushopeaesineet voivat aiheuttaa oireita nikkeliallergiasta kärsiville ihmisille. == Lähteet == Luokka:Metalliseokset Luokka:Seulonnan keskeiset artikkelit
Akridiini

Akridiini C13H9N, on väriaineiden raaka-aine, jota saadaan kivihiilitervasta. Se on heterosyklinen aromaattinen orgaaninen yhdiste, joka tunnetaan karsinogeenisenä aineena. Akridiinin CAS-numero on 260-94-6. == Lähteet == == Aiheesta muualla == *PubChem: Acridine *Toxin and Toxin Target Database (T3DB): Acridine Luokka:Heterosykliset yhdisteet
Barcelos

Barcelos on Portugalin kaupunki Bragan piirissä Norten hallintoalueella. Barcelosin kunnan pinta-ala on noin 379 neliökilometriä ja väkiluku 116 664 (vuonna 2022). Kunnan väestötiheys on siten 307,9 asukasta neliökilometrillä. Barcelosin pormestari on sosiaalidemokraattisen puolueen Mário Lopes. == Freguesiat == * Abade de Neiva * Aborim * Adães * Aguiar * Airó * Aldreu * Alheira * Alvelos * Alvito (São Martinho) * Alvito (São Pedro) * Arcozelo * Areias * Areias de Vilar * Balugães * Barcelinhos * Barcelos * Barqueiros * Bastuço (Santo Estêvão) * Bastuço (São João) * Cambeses * Campo * Carapeços * Carreira * Carvalhal * Carvalhos * Chavão * Chorente * Cossourado * Courel * Couto * Creixomil * Cristelo * Durrães * Encourados * Faria * Feitos * Fonte Coberta * Fornelos * Fragoso * Galegos (Santa Maria) * Galegos (São Martinho) * Gamil * Gilmonde * Góios * Grimancelos * Gueral * Igreja Nova * Lama * Lijó * Macieira de Rates * Manhente * Mariz * Martim * Midões * Milhazes * Minhotães * Monte de Fralães * Moure * Negreiros * Oliveira * Palme * Panque * Paradela * Pedra Furada * Pereira * Perelhal * Pousa * Quintiães * Remelhe * Rio Covo (Santa Eugénia) * Rio Covo (Santa Eulália) * Roriz * Sequeade * Silva * Silveiros * Tamel (Santa Leocádia) * Tamel (São Pedro Fins) * Tamel (São Veríssimo) * Tregosa * Ucha * Várzea * Viatodos * Vila Boa * Vila Cova * Vila Frescainha (São Martinho) * Vila Frescainha (São Pedro) * Vila Seca * Vilar de Figos * Vilar do Monte == Lähteet == == Aiheesta muualla == * Kaupungin internetsivut Luokka:Portugalin kaupungit
Janne Korhonen (jalkapalloilija)

Janne Korhonen (s. 28. marraskuuta 1979 Jyväskylä) on suomalainen jalkapallovalmentaja ja uransa lopettanut jalkapallomaalivahti. Veikkausliigassa Korhonen rikkoi 300 pelatun ottelun, sekä 100 nollapelin rajapyykin kaudella 2013. Korhonen on JJK:n kasvatti, mutta nousi pääsarjatason maalivahdiksi Myllykosken Pallossa, jota hän edusti kaudet 1999–2008. Hän saavutti joukkueessa yhden SM-kullan, yhden SM-hopean ja kolme SM-pronssia sekä yhden Suomen cupin mestaruuden. Hän toimi myös joukkueen kapteenina. Kaudeksi 2009 Korhonen siirtyi Valkeakosken Hakaan, jonka ajauduttua talousvaikeuksiin hän palasi Jyväskylään heinäkuussa 2010 ja voitti pronssia kauden 2011 päätteeksi. Loppuvuodesta 2013 alkaen hän on toiminut JJK:ssa myös maalivahtivalmentajana.http://www.ksml.fi/urheilu/jalkapallo/vaari-jatkaa- jjkn-maalilla/1717724 Korhonen oli Suomen maajoukkueen mukana elokuussa 2010 pelatussa Belgia-harjoitusottelussa. Vuonna 2006 hän kuului muutamalla kokeneemmalla pelaajalla vahvistettuun Suomen olympiajoukkueeseen, joka voitti Vietnamissa järjestetyn BV Cupin. == Lähteet == == Aiheesta muualla == * Veikkausliigan pelaajakortti Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1979 syntyneet Luokka:Elävät henkilöt
Miriam Hopkins

Miriam Hopkins (oik. Ellen Miriam Hopkins, 18. lokakuuta 1902 Bainbridge, Georgia – 9. lokakuuta 1972 New York, New York) oli yhdysvaltalainen näyttelijä. Hän oli varakkaasta perheestä ja lähti New Yorkiin opiskelemaan balettitanssijaksi, mutta päätyikin Broadwaylle. Hän esiintyi teatterissa kunnes siirtyi elokuviin. Hän oli jopa ehdolla Scarlet O’Haran rooliin elokuvassa Tuulen viemää. Hän esiintyi elokuvassa Nämä kolme (These three, 1936) ja myös sen uusintaversiossa Huhu (Childrens hour, 1961). Mutta 1940-luvulla hänen elokuvauransa lähti laskuun ja hän palasi Broadwaylle. Miriam Hopkins oli naimisissa neljä kertaa (jokainen avioliitto päätyi eroon) ja vuonna 1932 hän adoptoi pojan. Miriam Hopkins kuoli sydänkohtaukseen 69-vuotiaana. == Valikoitu filmografia == * Tri Jekyll & Mr. Hyde (Dr. Jekyll and mr Hyde, 1931) * Huolia paratiisissa (Trouble in Paradise, 1932) * Meidän herrojen kesken (Design for living, 1933) * Elämän uhkapeli (Becky Sharp, 1935) * Barbaarirannikko (Barbary coast, 1935) * Nämä kolme (These three, 1936) * Viattomuuden kasvot (Carrie, 1952) * Huhu (Childrens hour, 1961) == Lähteet == Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1902 syntyneet Luokka:Vuonna 1972 kuolleet
Glory (vuoden 1989 elokuva)

Glory on vuonna 1989 ensi-iltansa saanut yhdysvaltalainen sotaelokuva, joka seuraa massachusettsilaisen vapaaehtoisrykmentin vaiheita Yhdysvaltojen sisällissodassa. Kyseessä oli ensimmäinen Yhdysvaltain maavoimien yksikkö, joka koostui pelkästään afroamerikkalaisista lukuun ottamatta upseereja. Elokuvan on ohjannut Edward Zwick ja käsikirjoituksen on sovittanut Kevin Jarre kirjoista One Gallant Rush, jonka on kirjoittanut Peter Burchard, ja Lay This Laurel, joka on Lincoln Kirstein työtä, sekä eversti Robert Gould Shaw'n muistelmista. Elokuvan päärooleissa esiintyvät Matthew Broderick, Denzel Washington, Cary Elwes, Morgan Freeman, Jihmi Kennedy ja Andre Braugher. Elokuva kuvaa rykmentin vaiheita ja eversti Shaw'n ja muiden valkoisten neekeriorjuuden vastustajien taistelua rodullisia ennakkoluuloja vastaan. Lisäksi Gloryssä käsitellään Shaw'n vaikeuksia, joita hän kohtasi yrittäessään hankkia tarpeita joukolleen, ja rykmentin miesten taistelua todistaa itselleen, että ovat todellisia miehiä, ja tarpeeksi arvokkaita taistellakseen valkoisten rinnalla. Kliimaksissa kuvataan Unionin hyökkäystä Fort Wagnerin tukikohtaan, missä rykmentti kärsi kovia tappioita, mutta osoitti urhoollisuutensa. Glory voitti kolme Oscaria ja yhden Golden Globen. Denzel Washington palkittiin sekä parhaasta miessivuosan Oscarista että Golden Globella. Lisäksi elokuvalle meni Oscarit kuvauksesta ja äänityksestä. James Horner voitti Grammy-palkinnon parhaasta sävellyksestä elokuvaan tai televisioon. American Film Institute valitsi sen vuonna 2006 sadan kaikkien aikojen innostavimman yhdysvaltalaiselokuvan joukkoon.AFI’s 100 Most Inspiring Films of All Time, American Film Institute 2006. Viitattu 16.2.2023. == Näyttelijät == == Palkintoja == === Oscarit === *Paras miessivuosa: Denzel Washington *Paras kuvaus: Freddie Francis *Paras äänitys: Donald O. Mitchell, Gregg Rudloff, Elliot Tyson, Russell Williams II Ehdokkaana: *Paras leikkaus: Steven Rosenblum *Paras lavastus: Norman Garwood, Garrett Lewis === BAFTAt === Ehdokkaana: *Paras kuvaus: Freddie Francis === Golden Globet === *Paras miessivuosa: Denzel Washington Ehdokkaana: *Paras draamaelokuva *Paras ohjaaja: Edward Zwick *Paras käskirjoitus: Kevin Jarre *Paras elokuvamusiikki: James Horner == Lähteet == Luokka:1860-luvulle sijoittuvat elokuvat Luokka:Edward Zwickin ohjaamat elokuvat Luokka:Parhaan miessivuosan Oscar- palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan äänityksen Oscar-palkinnon saaneet elokuvat Luokka:Vuoden 1989 yhdysvaltalaiset elokuvat Luokka:Yhdysvaltalaiset sotadraamat Luokka:Yhdysvaltain sisällissota mediassa
Domingos Sequeira

Domingos António de Sequeira (10. maaliskuuta 1768, Lissabon Portugali – 8. maaliskuuta 1837, Rooma) oli portugalilainen taidemaalari. Hän aloitti opintonsa Lissabonissa mutta muutti pian Roomaan Antonio Cavalluccin oppilaaksi. Sequeira työskenteli muun muassa Pariisissa ja vietti elämänsä viimeiset vuodet Roomassa. Hänen teoksiaan ovat esimerkiksi Camõesin kuolema (1825) ja Ouriquen ihme (1793). Lissabonin vanhan taiteen kansallismuseossa on kokoelma hänen töitään. Luokka:Portugalilaiset taidemaalarit Luokka:Vuonna 1768 syntyneet Luokka:Vuonna 1837 kuolleet
Joaquim de Almeida

Joaquim de Almeida (s. 15. maaliskuuta 1957 Lissabon) on portugalilainen näyttelijä. Hän on esiintynyt useissa portugalin-, englannin-, espanjan- ja ranskankielisissä elokuvissa ja televisiosarjassa 24. == Aiheesta muualla == * Luokka:Portugalilaiset näyttelijät Luokka:Vuonna 1957 syntyneet Luokka:Elävät henkilöt
Nasarealaiset

Nasarealaiset olivat essealaisiin kuuluva juutalainen lahko Galileassa, muinaisessa Palestiinassa ajanlaskun alun aikoihin. Nasarealaiset vastustivat fariseusten ja saddukealaisten ankaraa laintulkintaa. Liike oli saanut paljon vaikutteita kreikkalaisesta filosofiasta ja pyrki myös miesten ja naisten väliseen tasa-arvoon. Joidenkin tutkijoiden mukaan kristinuskon Jeesus Nasaretilainen oli mahdollisesti nasarealainen. Teorian mukaan hänen kuolemansa jälkeen kirjoitetuissa kreikankielisissä evankeliumeissa hänen epiteettinsä Ναζωραῖος ("Nazoraios") ilmeisesti tulkittiin virheellisesti tarkoittavan hänen kotipaikkaansa, Nasaretia, jota ei Jeesuksen elinaikana kuitenkaan olisi vielä ollut olemassa. Monet tutkijat ovat kuitenkin sitä mieltä, että Nasaret on ollut olemassa ajanlaskun alussa, vaikkakin se on ollut erittäin pieni kylä. Jeesuksen yhteyttä nasarealaisten kanssa ei ole kyetty varmuudella osoittamaan ja hänen opetuksensa poikkeaa essealaisten opetuksesta sen perusteella, mitä Qumranin löytöjen perusteella aiheesta tiedetään. Luokka:Jeesus ja historia
Alentejo

Alentejo on alue Algarven pohjoispuolella Portugalissa. Sen suurimpia kaupunkeja ovat Évora, Portalegre, Beja ja Sines. Alueen väkiluku on 757 302 (2011) ja pinta-ala 31 152 km². Alentejon alue jakautuu Alto Alentejoon, Alentejo Centraliin, Alentejo Litoraliin ja Baixo Alentejoon. Alue on yhä varsin maatalouspainotteista. Sen nimi viittaa alueen sijaintiin suhteessa Portugalin halki virtaavaan Tajojokeen (port. Tejo). ==Lähteet== == Aiheesta muualla == Luokka:Portugalin alueet
Wesley Clark

Wesley Kanne Clark (s. 23. joulukuuta 1944 Chicago, Illinois, Yhdysvallat)Wesley Clark Biography Biography.com. Viitattu 3.8. 2011. on Yhdysvaltain armeijan neljän tähden kenraali evp. Hän oli Yhdysvaltain Euroopan joukkojen komentaja (CINCEUR) ja Naton joukkojen komentaja (Supreme Allied Commander Europe; SACEUR) 1997–2000 ja komensi joukkoja operaatio Allied Forcessa Kosovon konfliktissa. Clark meni seitsentoistavuotiaana, heinäkuussa 1962 West Pointin sotilasakatemiaan, jonka jälkeen teki 38 vuoden uran Yhdysvaltain asevoimissa. Hän opiskeli myös filosofiaa, taloustiedettä ja valtiotieteitä Oxfordin yliopistossa ja suoritti ylemmän korkeakoulututkinnon elokuussa 1968. Vietnamin sodassa Clark komensi kapteenina mekanisoitua jalkaväkikomppaniaa, mutta haavoittui tarkka-ampujan tulituksessa. Vuodet 1996–1997 Clark komensi USA:n eteläisiä joukkoja Panamassa. Hän jäi eläkkeelle armeijasta kesäkuussa 2000. Clark oli ehdokas demokraattipuolueen ehdokkaaksi vuoden 2004 presidentinvaaliin, mutta vetäytyi 11. helmikuuta 2004 ja tuki John Kerrya. Clark on palkittu lukuisin mitalein ja kunniamerkein. ==Lähteet== == Aiheesta muualla == Luokka:Yhdysvaltalaiset kenraalit Luokka:Yhdysvaltalaiset demokraattipoliitikot Luokka:Rhodes-stipendin saajat Luokka:Vuonna 1944 syntyneet Luokka:Elävät henkilöt
João Gonçalves Zarco

João Gonçalves Zarco (n. 1390–1470) oli portugalilainen merenkulkija ja tutkimusmatkailija, joka löysi Madeiran. Zarco toimi Henrik Purjehtijan palveluksessa ja johti Porto Santon ja Madeiran löytäneitä aluksia. Porto Santon löydyttyä vuonna 1418, Zarco ja Tristão Vaz Teixeira lähetettiin seuraavana vuonna tutkimaan läheistä Madeiran saarta. Zarcolle lahjoitettiin puolet Madeirasta, jonka jälkeen hän aloitti saarten kolonisaation yhdessä Teixeiran ja Bartolomeu Perestrelon kanssa. Luokka:Portugalilaiset tutkimusmatkailijat Luokka:Madeiran historia Luokka:1390-luvulla syntyneet Luokka:Vuonna 1470 kuolleet
Leppymättömät

Leppymättömät (The Unforgiven) on John Hustonin ohjaama western vuodelta 1960. Sen pääosissa ovat Audrey Hepburn, Burt Lancaster, Lillian Gish, Audie Murphy ja Joseph Wiseman. Elokuva perustuu Alan Le Mayn romaaniin. == Juoni == Rachel Zachary on syntyjään intiaani, mutta hän ei tiedä sitä, sillä hänen äitinsä Matilda ei ole paljastanut enempää kuin, että hänet on adoptoitu. Perheeseen kuuluu myös kolme poikaa Ben, Cash ja Andy. Kun totuus Rachelista selviää, intiaanit palaavat vaatimaan omaansa takaisin ja nähdään, ketkä ovat todellisia ystäviä. == Näyttelijät == == Lähteet == == Aiheesta muualla == * Luokka:Vuoden 1960 yhdysvaltalaiset elokuvat Luokka:John Hustonin ohjaamat elokuvat Luokka:Yhdysvaltalaiset lännenelokuvat
Eduardo Souto de Moura

Eduardo Elisio Machado Souto de Moura (s. 25. heinäkuuta 1952 Braga) on portugalilainen arkkitehti. Häntä opettivat Fernando Távora ja Álvaro Siza Vieira. Moura on alun perin kotoisin Bragasta mutta asuu ja työskentelee nykyään Portossa. De Mouran tunnetuimpia töitä on entiseen graniittilouhokseen rakennettu Bragan jalkapallostadion, Estádio Municipal de Braga, jossa pelattiin jalkapallon EM-kilpailuja vuonna 2004. De Mouralle myönnettiin arvostettu Pritzker-palkinto maaliskuussa 2011. De Moura on toinen portugalilainen, joka palkitaan Pritzkerillä. Álvaro Siza Vieira sai ensimmäisen vuonna 1992. De Moura työskenteli opiskelijana Sizan toimistossa 1970-luvun puolivälissä viitisen vuotta, yhteistyö on jatkunut sen jälkeenkin. De Moura perusti oman arkkitehtitoimiston vuonna 1980 voitettuaan kilpailun kulttuurikeskuksesta. ==Kuvia== Tiedosto:Depgeo.jpg|Aveiron yliopiston geotieteiden tiedekunta Tiedosto:Escultura Angelo de Sousa 2 (Porto).JPG|Burgo Empreendimento Avenida da Boavistan varrella Tiedosto:Pavilhão de Portugal,vista posterior.jpg|Souto de Mouran ja Siza Vieiran yhdessä suunnittelema Portugalin paviljonki Lissabonin maailmannäyttelyssä 1998 Tiedosto:Estacao Trindade (Porto).JPG|Porton metron asema Tiedosto:Estadio Braga.JPG|Estádio Municipal de Braga, jalkapallostadion Bragassa Tiedosto:2005 Serpentine Gallery (Alvaro Siza and Souto Moura).jpg|Serpentine Gallery Pavilion Lontoossa ==Lähteet== Luokka:Portugalilaiset arkkitehdit Luokka:Pritzker-palkinnon voittajat Luokka:Vuonna 1952 syntyneet Luokka:Elävät henkilöt
Hide and Seek

Hide and Seek on vuonna 2005 ensi-iltansa saanut yhdysvaltalainen kauhuelokuva, jonka on ohjannut John Polson. Elokuvan pääosissa esiintyvät Robert De Niro, Dakota Fanning ja Famke Janssen. ==Juoni== Vaimonsa Alisonin kuoleman jälkeen David Callaway muuttaa tyttärensä Emilyn kanssa pois kaupungista haja-asutusalueelle vanhaan omakotitaloon. Davidille selviää, että Emilyllä on salainen Charlie-niminen mielikuvitusystävä. == Rooleissa == == Arvioita == Turun Sanomien Tapani Maskula luonnehti elokuvaa puolivillaiseksi edustajaksi amerikkalaisen kauhuelokuvan 2000-luvun vaihteen psykologisessa genressä, jossa lapset näkevät aikuisilta salattuja painajaisia (mm. Kuudes aisti ja The Others). Maskulan mielestä näkee selvästi, miten De Niro ei ole järin innostunut aloittelevan ohjaajan projektista vaan hoitaa yksinhuoltajaisän roolinsa rutiini-ilmeillä. Tarinakin pääsee hänestä kunnolla vauhtiin vasta viimeisessä kolmanneksessaan, ja loppuratkaisu on ”sekä liian helppo että typerän teennäinen, mutta sangen luonteenomainen rautalangasta väännetylle nykyviihteelle”. == Lähteet == Luokka:Vuoden 2005 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset psykologiset jännityselokuvat
Aktiini

Aktiini on pallomainen, polymerisoituva 42–47 kilodaltonin (kDa) suuruinen proteiini. Se polymerisoituu muodostaen pitkiä, kuitumaisia aktiinifilamentteja eli mikrofilamentteja, jotka tukevat solun rakennetta. Ne myös osallistuvat solun jakautumiseen, jonka loppuvaiheessa aktiini muodostaa renkaan tulevien tytärsolujen välille. Monomeeristä aktiinia kutsutaan G-aktiiniksi ja polymerisoitunutta aktiinia F-aktiiniksi. Aktiinifilamentteja on runsaasti kaikkien aitotumaisten soluissa ja niiden konsentraatio voi olla parhaimmillaan yli 100μM. Solun sisällä aktiinin osuus kaikista proteiineista on jopa 5 %.Erlanson-Albertsson & Gullberg 2003Heino et al. 2007 Aktiineja on kuutta eri muotoa. Neljää α-aktiinia esiintyy lihassoluissa ja β- ja γ-aktiinia on muissa soluissa, ja ne eroavat vain muutaman aminohapon suhteen toisistaan. Aktiini onkin yksi eliökunnan konservoituneimmista proteiineista: esimerkiksi ihmisen ja levän aktiinit poikkeavat toisistaan vain 5 %. Aktiinifilamentit kuuluvat solun tukirangalle tärkeisiin mikrofilamentteihin eli kierteisiin säikeisiin. Mikrofilamentit koostuvat sadoista valkuaisainemolekyyleistä ja niiden tehtävä on antaa solulle muoto sekä osallistua solujen liikkumiseen kudoksissa. == Lähteet == * * === Viitteet === Luokka:Proteiinit Luokka:Solun tukiranka
Kouluikä

Kouluiäksi eli oppivelvollisuusiäksi sanotaan sitä ikäkautta, jolloin käydään peruskoulua. Suomessa kouluikäisinä pidetään 7–16-vuotiaita, mutta monissa muissa maissa lapset aloittavat koulun jo alle 5-vuotiaina. Ranskassa, Portugalissa, Espanjassa ja Georgiassa kouluun mennään ja kouluikä alkaa jo 4–5-vuotiaina. Kouluiässä lapsen aivot kehittyvät ja myös ymmärrys, taidot, motoriikka ja luovuus kehittyvät. Tärkeitä koulussa opittavia taitoja ovat mm. lukeminen, kirjoittaminen ja laskeminen. Kouluiässä myös lapsi voi olla kapinoivampi ja väkivaltaisempi. Kouluiässä myös lapsen keskittymiskyky kasvaa. Yleisesti kouluiän lopulle tai keskivaiheille osuu kasvupyrähdys, jolloin lapsi kasvaa noin 6–15 cm. Luut lapsella vahvistuvat, pitenevät ja tarvitsevat enemmän kalsiumia. Energia purkautuu joskus varhaisessa kouluiässä villiintymisenä ja yli-innokkaana touhuamisena. Lapsi yleensä syö enemmän ja tarvitsee enemmän ravintoa kuin aikaisemmassa lapsuudessa. ==Aiheesta muualla== * Oppivelvollisuusikä eri maissa. Luokka:Koulutus Luokka:Kehityspsykologia Luokka:Seulonnan keskeiset artikkelit
Álvaro Siza Vieira

Álvaro Joaquim de Melo Siza Vieira (s. 25. kesäkuuta 1933 Matosinhos) on portugalilainen arkkitehti. Siza Vieira sai Pritzker-palkinnon ensimmäisenä portugalilaisena vuonna 1992. Vuonna 1988 hänelle myönnettiin Alvar Aalto -mitali. Hän on suunnitellut Boa Novan ravintolan Matosinhosissa ja Aveiron yliopiston kirjaston. Vieira on ollut vastuussa Lissabonin vuoden 1998 maailmannäyttelyn maamerkkiluomuksista ja Portugal Expo 98 -paviljongin suunnittelusta. == Tunnettuja rakennuksia == Bairro Bouca 1 (Porto).jpg|Asuintaloja SAAL, Barrio de Bouça, Portossa. Siza BoaNovaTeaPavillion2.jpg|Casa de Chá da Boa Nova -teepaviljonki (nyk. ravintola) Leça da Palmeirassa. Swimming Pool Piscinas de Marés Leça da Palmeira by Álvaro Siza foto Christian Gänshirt.jpg|Piscinas das Marés (luonnonuima-altaat) Leça da Palmeirassa Casa Armanda Passos. (6084147096).jpg|Casa Armanda Passos Portossa. Pavilhao Portugal 1.JPG|Portugalin paviljonki Expo 98 Lissabonissa. Serralves museum from outside.JPG|Nykytaiteen museo (Museu de Arte Contemporânea de Serralves) Portossa. Centro Galego de Arte Contemporánea 2015.jpg|Nykytaiteen museo (Centro Galego de Arte Contemporánea) Santiago de Compostelassa. Universitaetsbibliothek-Aveiro(pt).jpg|Yliopiston kirjasto Aveirossa. Berlin_schlesische-str-7_bonjour-tristesse_20050224_p1010029.jpg|”Bonjour Tristesse” Berliinissä. Maastricht2013, Avenue Céramique11.jpg|"Sizan torni" Maastrichtissa. ==Lähteet== ==Aiheesta muualla== Luokka:Portugalilaiset arkkitehdit Luokka:Pritzker-palkinnon voittajat Luokka:Vuonna 1933 syntyneet Luokka:Elävät henkilöt
Leikki-ikä

thumb|Nelivuotias tyttö. Leikki-ikä on vauvaikää seuraava ikäkausi. Rajana vauvaikään voisi pitää sitä, että leikki-ikäinen lapsi osaa jo kävellä ja puhua. Leikki-iän katsotaan alkavan noin kaksivuotiaana. Leikki-iässä lapsi oppii lisää uusia taitoja, kuten syömään ja pukemaan itse, puhtauteen liittyviä asioita ja sosiaalisia taitoja. Leikki-iän loppuna voidaan pitää peruskoulun alkamista, jolloin siirrytään kouluikään, noin 6–7-vuotiaana. == Kirjallisuutta == * Luokka:Kehityspsykologia Luokka:Seulonnan keskeiset artikkelit
Colombina

Colombina ( "pieni kyyhky", ) on yksi commedia dell'arten tyyppihahmoista. Hän on ovela ja nokkela palvelijatar. Colombinan asuun kuuluu yleensä pieni hattu tai hilkka sekä esiliina ja hän puhuu yleensä Toscanan murretta. Hänellä on harvemmin maski. Ranskalaisessa teatterissa hahmosta tuli yläluokkaisen neidon palvelustyttö ja juonittelija, ja Colombina omaksui erilaisia rooleja Cassandren, Pantalonen, Harlekiinin ja Pierrot'n vastaparina. Englantilaisissa komedioissa hän oli yleensä Pantalonen tytär tai holhokki ja rakastunut Harlekiiniin. 1900-luvun musiikkikomedian soubrette on muunnelma Colombina- hahmosta. == Lähteet == Luokka:Commedia dell'arte Luokka:Perushahmot